Jesper Karlström

Jesper Kewe Karlström (sündinud 21. juunil 1995 Stockholmis) on Rootsi jalgpallur, kes mängib poolkaitsjana Itaalia kõrgliigaklubis Udinese ja Rootsi jalgpallikoondises.

Aastatel 2001–2004 kuulus ta jalgpalliklubisse Hammarby IF. Seejärel liitus ta IF Brommapojkarnaga. Brommapojkarna meeskonnas debüteeris ta Rootsi kõrgliigas 2013. aasta juulis. Rootsi kõrgliigas lõi ta esimese värava 3. mail 2014 mängus IFK Norrköpingi vastu.https://int.soccerway.com/players/jesper-karlstrom/228893/ (vaadatud 5.7.2022) 2014. aasta hooaja lõpus langes Brommapojkarna Rootsi kõrgliigast välja, kuid Karlström jätkas mängimist Rootsi kõrgliigas, sõlmides nelja-aastase lepingu Djurgårdensiga. Djurgårdensis mängis ta aastatel 2015–2020 ja tuli 2019. aastal klubiga Rootsi meistriks.

2020. aasta detsembris sõlmis ta lepingu Poola kõrgliigaklubiga Poznańi Lech, mis kehtis 2024. aasta juunini. Hooajal 2021/22 tuli ta Poznańi Lechiga Poola meistriks.

2024. aasta augustis sõlmis ta kaheaastase lepingu Udinesega.

Rootsi jalgpallikoondises debüteeris Karlström 11. jaanuaril 2018 sõprusmängus Taani vastu.

 Saavutused 
Djurgårdens IF
Allsvenskan: 2019
Svenska Cupen: 2017–18
Poznańi Lech
Ekstraklasa: 2021–22

 Viited 

Kategooria:Rootsi jalgpallurid
Kategooria:Udinese Calcio mängijad
Kategooria:Serie A mängijad
Kategooria:Sündinud 1995